nahid-hub/BLUGE-bengali-wikipedia-section-title-prediction huggingface dataset:
নৌবাহিনীর সমুদ্রগামী যুদ্ধযানগুলোর একটি পদাতিক বাহিনী হিসেবে মেরিন কোরের সৃষ্টি। বিস্তৃত ও বড়সড় আক্রমণের সময় জাহাজ ও এর ক্রুদের নিরাপত্তা প্রদান করাই ছিলো এর মূল দায়িত্ব। এছাড়া জাহাজের কর্মকর্তাদের বিদ্রোহ থেকে বিরত রাখতেও এর ভূমিকা ছিলো। পরবর্তীতে মেরিনদের থাকার জায়গায়ও জাহাজের মধ্যে স্থান পায়। কন্টিনেন্টাল মেরিনরাও জলে ও স্থলে উভয় স্থানেই অভিযান পরিচালনা করতো। আমেরিকার বিপ্লবের সময় প্রথম এ ধরনের উভচরী অভিযান পরিচালিত হয়। মেরিনরা তখন এক অভিযানে বাহামা দ্বীপপুঞ্জের নিউ প্রভিডেন্সে অবস্থিত ব্রিটিশ নৌবাহিনীর বন্দর ও অস্ত্রাগার দখল করে। তখন থেকেই মেরিন কোরের কার্যসীমা তাৎপর্যপূর্ণভাবে বর্ধিত হয়। যেহেতু প্রকৃত নৌ অভিযানের প্রয়োজনীয়তা আস্তে আস্তে কমতে থাকে, এবং নৌযুদ্ধ আরো বেশি পেশাদার ও আধুনিক হয়ে উঠতে থাকে, তাই কোররা আস্তে আস্তে উপকূলভিত্তিক অভিযান গুলোতে জোর দিতে থাকে। এগুলো পূর্বে ছিলো নৌবাহিনীর দ্বিতীয় পর্যায়ের অভিযান।

সঠিক অনুচ্ছেদ শিরোনাম কোনটি?
titleA. অভিযান
titleB. ঐতিহাসিক অভিযান
titleC. ব্যবহৃত সরঞ্জাম
titleD. পদাতিক যুদ্ধাস্ত্র
উত্তর: titleB
মাহবুব উল আলম চৌধুরী চট্টগ্রামের রাউজান উপজেলার গহিরা আসাদ চৌধুরী বাড়িতে জন্মগ্রহণ করেন। তার পিতা আহমদুর রহমান চৌধুরী এবং মাতা রওশন আরা বেগম। তিনি ১৯৪৭ সালে গহিরা হাইস্কুল হতে বৃত্তিসহ প্রথম বিভাগে প্রবেশিকা পরীক্ষায় উত্তীর্ণ হয়ে চট্টগ্রাম কলেজে ভর্তি হন। কিন্তু তৎকালীন পূর্ব পাকিস্তানের গভর্নর কলেজ পরিদর্শনে এসে ছাত্রদের উদ্দেশে বক্তৃতা প্রদানকালে আরবি হরফে বাংলা প্রচলনের পক্ষে মতামত ব্যক্ত করলে মাহবুব উল আলম চৌধুরী প্রতিবাদে সোচ্চার হন এবং শেষ পর্যন্ত লেখাপড়া অসমাপ্ত রেখেই কলেজ ছাড়তে বাধ্য হন।

সঠিক অনুচ্ছেদ শিরোনাম কোনটি?
titleA. কর্ম জীবন
titleB. মৃত্যুবরণ
titleC. বাংলাদেশের স্বাধীনতা সংগ্রাম
titleD. জন্ম ও প্রারম্ভিক জীবন
উত্তর: titleD
ফরচুন পত্রিকায় প্রকাশিত কাজ করার সর্বোত্তম কোম্পানীর তালিকায় গুগল ২০০৭, ২০০৮ এবং ২০১২ সালে প্রথম স্থান অধিকার করে। এছাড়া ২০০৯ এবং ২০১০ সালে চতুর্থ স্থান দখল করে। ২০১০ সালে ইউনিভার্সাম কমিউনিকেশনস ট্যালেন্ট এট্রাকশান সূচকে বিশ্বের সকল কোম্পানীর মধ্যে গুগল মনোনয়ন পায় সবচেয়ে আকর্ষনীয় চাকুরীদাতা হিসেবে স্নাতকধারী ছাত্র-ছাত্রীদের কাছে। গুগলের কর্পোরেট নীতিতে আছে "তুমি কোন খারাপ কাজ ছাড়াই টাকা কামাতে পারো", "কোন স্যুট ছাড়াই তুমি গুরুতর হতে পারো" এবং "কাজ হতে হবে প্রতিদ্বন্ধিতাপূর্ন এবং প্রতিদ্ধন্ধিতা হতে হবে মজাদার" ইত্যাদি প্রধান সারির আদর্শ রয়েছে। 

সঠিক অনুচ্ছেদ শিরোনাম কোনটি?
titleA. অর্থায়ন, ১৯৯৭ এবং আইপিও, ২০০৪
titleB. যৌথ কারবার এবং সংস্কৃতি
titleC. অনুসন্ধান ইঞ্জিন
titleD. ইতিহাস
উত্তর: titleB
চিত্ত রঞ্জন দত্ত ১৯৫১ সালে পাকিস্তান সেনাবাহিনীতে যোগ দেন৷ কিছুদিন পর 'সেকেন্ড লেফটেনেন্ট' পদে কমিশন পান। ১৯৬৫ সালে সৈনিক জীবনে প্রথম যুদ্ধে লড়েন তিনি৷ ১৯৬৫ সালের পাক-ভারত যুদ্ধে পাকিস্তানের হয়ে আসালং এ একটা কোম্পানির কমান্ডার হিসেবে যুদ্ধ করেন তিনি৷ এই যুদ্ধে বীরত্বপূর্ণ অবদানের জন্য পাকিস্তান সরকার তাকে পুরস্কৃত করে৷

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. কর্মজীবন
titleC. পুরস্কার ও স্বীকৃতি
titleD. মুক্তিযুদ্ধে ভূমিকা
উত্তর: titleB
চার ভাইয়ের মধ্যে সর্বকনিষ্ঠ ছিলেন তিনি। বাবা নাটাল মার্কারির লিনোটাইপ অপারেটর ছিলেন। ১৯৪৬ থেকে ১৯৪৮ সময়কালে ডারবান হাইস্কুলের প্রথম একাদশে খেলেন। এ সময়ে বেশ কয়েকটি সেঞ্চুরি হাঁকান ও বামহাতে অর্থোডক্স স্পিন বোলিং করে অনেক উইকেট পান। প্রায়শঃই হিউ টেফিল্ডের ছোট ভাই আর্থার টেফিল্ডের সাথে বোলিং করতেন। ১৯৪৮-৪৯ মৌসুমে দক্ষিণ আফ্রিকান বিদ্যালয় একাদশে আর্থার টেফিল্ডের সাথে খেলেছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মূল্যায়ণ
titleC. অধিনায়কত্ব
titleD. প্রারম্ভিক জীবন
উত্তর: titleD
বাংলা বর্ষপঞ্জি অনুয়ায়ী গ্রীষ্মের পরের ঋতুটিই হলো বর্ষাকাল। সেসময় প্রচন্ড ও মুষলধারে বৃষ্টিপাত গ্রীষ্মকালের সব তপ্ততা মিটিয়ে দেয়। রাস্তা-ঘাট বেশ কর্দমাক্ত থাকে। নদী-নালা বেশ ভরাট হয়ে প্রকৃতিতে নতুন মাত্রা জাগিয়ে তোলে। আষাঢ় ও শ্রাবণ মাস মিলে বর্ষাকাল গঠিত। এ সময় নদী নালা, খাল-বিল পানিতে পূর্ণ হয়।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. গণনা
titleC. বর্ষাকাল
titleD. গ্রীষ্মকাল
উত্তর: titleC
১৯৬১ সালে রবীন্দ্র শতবার্ষিকীতে আমন্ত্রিত হয়ে তিনি বুলগেরিয়া, হাংগেরী ও সোভিয়েত ইউনিয়ন যান৷ সোভিয়েট ইউনিয়ন তাকে রবীন্দ্র শতবার্ষিকী পদকে ভূষিত করে। মৈত্রেয়ী দেবী সোভিয়েট ইউনিয়ন, ইউরোপ ও আমেরিকাতে রবীন্দ্রনাথের ওপরে ও শান্তির সমস্যা বিষয়ক বহু ভাষণ দেন। তিনি ১৯৬৪ সালে সাম্প্রদায়িক দাঙ্গা চলাকালীন 'কাউন্সিল ফর প্রমোশন অব কমিউনাল হারমনি' সংস্থা স্থাপন করেন। তিনি ১৯৭১ সালের বাংলাদেশে মুক্তিযুদ্ধ চলাকালীন ভারতে বাংলাদেশের পক্ষে সমর্থন জানিয়ে বিভিন্ন স্থানে বক্তৃতা দিয়েছিলেন। এছাড়া এই সময়ে তিনি কলকাতা থেকে ২৪ মাইল দূরে বাদু নামক গ্রামে একটি ৯ বিঘা জমি জুড়ে কৃষি, মীন পালন, মৌ পালন, গো পালন, হাঁস কুকুর পালনের সাথে শরনার্থী শিবিরের অনাথ শিশুদের জন্য 'খেলাঘর' নামে একটি সংস্থা প্রতিষ্ঠা করেছিলেন। তার মৃত্যুর পূর্ব পর্যন্ত তিনি এই সংস্থার দেখাশুনা করেন।

সঠিক অনুচ্ছেদ শিরোনাম কোনটি?
titleA. সাহিত্য জীবন
titleB. মৃত্যু
titleC. পারিবারিক জীবন
titleD. সমাজসেবা
উত্তর: titleD
দ্বিমূল তত্ত্ব বা বাইনারী লজিক(যাতে সমস্ত তথ্য ০ ও ১ এই দুই সংখ্যার সমণ্বয়ে প্রকাশ করা হয়) হল আধুনিক কম্পিউটারের ভিত যার ধারণা তৈরী হয়েছিল ১৭০২ সালে গট‌ফ্রিড লাইব‌নিৎস-এর হাতে। এর দেড়শো বছরেরও বেশি সময় বাদে জর্জ বুল তার বুলিয়ান বীজগণিত প্রকাশ করেন যার সাহায্যে যাবতীয় গণনার পদ্ধতিকে গণিতের সাহায্যে বোঝানো সম্ভব হয়।

এর সমান্তরালভাবে মেকানিকাল শাখারও অনেক উন্নতি ঘটে যার অন্যতম প্রধান চালিকাশক্তি ছিল তৎকালীন শিল্প বিপ্লব। ফরাসী বয়নশিল্পী যোসেফ মেরী জ্যাকার্ড এক অভিনব বয়নযন্ত্র কাজে লাগান যা একাধিক ছিদ্রযুক্ত পাঞ্চড্ কার্ড দিয়ে চালিত হত। যদিও এই যন্ত্র সংজ্ঞানুযায়ী কম্পিউটারের মতো ছিল না, কিন্তূ এর সাহায্যে বিজ্ঞানীরা বুঝেছিলেন কিভাবে ০ ও ১ এর সাহায্যে একটি যন্ত্রকে নির্দেশ পাঠানো যায়।

সঠিক অনুচ্ছেদ শিরোনাম কোনটি?
titleA. গোড়ার কথা
titleB. শুরুর দিকের কম্পিউটার হার্ডওয়্যার
titleC. ওয়াইনার ও সাইবারনেটিক্স
titleD. দ্বিমূল তত্ত্ব বা বাইনারী লজিক
উত্তর: titleD
জরুরী কার্য নীতি হচ্ছে উদ্ধারকর্মীদের জরুরী অবস্থায় দিকনির্দেশ বা গাইড করার নীতিমালা। জরুরী অবস্থার সহজাত প্রকৃতি এমন যে দুইটি জরুরী অবস্থা কখনও একই হয় না। তাই জরুরি পরিষেবা কর্মীদের কিছু মৌলিক নীতি অনুসরণ করে উদ্ধারকার্য সম্পন্ন করতে হয়।

হবু উদ্ধারকর্মীদের প্রশিক্ষণ, জরুরী অবস্থায় রসদের লভ্যতা(এবং তা পৌঁছাতে কত সময় লাগবে) ও সংশ্লিষ্ট জরুরী অবস্থাটির উপর নির্ভর করে এই জরুরী কার্য নীতির প্রতি আনুগত্য(এবং এর বিষয়বস্তু)র ব্যাপক তারতম্য লক্ষ্য করা যায়।

সঠিক অনুচ্ছেদ শিরোনাম কোনটি?
titleA. জরুরী অবস্থার প্রকারভেদ
titleB. পরিবেশের সঙ্কট
titleC. জীবনসঙ্কট
titleD. জরুরী কার্য নীতি (EAP)
উত্তর: titleD
কোল্লাম তিনটি স্থানে ট্র্যাফিক ট্র্যাফিকের মাধ্যমে কেরালার একটি পুরনো সমুদ্র বন্দর শহর: পোলিআয়থোড-ঠাতামলা, আঙ্কলুমোডু এবং কোটিয়াম।দুর্গ দখল করে একটি নতুন রাস্তার কোল্লাম বাইপাস এবং জটিল চিমনাকাঁ জংশন এড়িয়ে চলাচলের জন্য নির্মান হচ্ছে। কোলাম বাইপাস প্রকল্পটি রাষ্ট্রের সর্বনিম্ন অর্থায়নে বাইপাস প্রকল্প এবং ৯ কিলোমিটার (৫.৬ মাইল) প্রসারিত না হওয়া অবশেষ।এই লিংক রাস্তা এখন চিনিকাদা জংশনে ভারী ট্রাফিক এড়ানো একটি মিনি বাইপাস হিসাবে শহরটি কাজ করে।কোল্লাম ডেভেলপমেন্ট অথরিটির অনুমোদন দিয়েছে প্রকল্পের প্রথম পর্যায়ের জন্য ১.৬ কোটি টাকা।রাস্তায় কোল্লাম শহরের জন্য জন্নাউরএম মিশনে অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. প্রধান জংশন
titleB. গুরুত্ব
titleC. দ্বিতীয় পর্যায়
titleD. প্রথম পর্যায়ের
উত্তর: titleB
এসব গীটার এ্যাকোস্টিক এবং ইলেকট্রিক (বৈদ্যুতিক) দুরকমই হতে পারে। মূলত গীটার বলতে স্প্যানিশ গীটারকেই বোঝানো হয়, যাতে ফ্রেট থাকে এবং রিদম অথবা লীডের মাধ্যমে বাজাতে হয়। হাওয়াইয়ান গীটারে স্প্যানিশ গীটারের মতো ফ্রেট থাকে না এবং একে রিদম দিয়ে বাজানো যায় না। এই গীটার বাজাতে হলে কোলের ওপর রেখে একটি স্টিলের তৈরি স্লাইডিং মেটাল বার্ এর মাধ্যমে বাজাতে হয়। বেস গিটার এক প্রকারের ইলেকট্রিক গিটার যা ৪টি তার বিশিষ্ট। বেস গীটারের তারগুলো অন্যান্য গীটারের তুলনায় অনেক মোটা হয়ে থাকে। এটির মাধ্যমে সঙ্গীতের পটের অন্তরালে একটি গম্ভীর সুরের আবহ দেয়া হয়।

আধুনিক রক এবং মেটাল গান মূলত গীটারের উপর প্রতিষ্ঠিত।

সঠিক অনুচ্ছেদ শিরোনাম কোনটি?
titleA. ক্লাসিক্যাল গীটার
titleB. ইলেক্ট্রিক গীটার
titleC. বিবরণ
titleD. এ্যাকোস্টিক গীটার
উত্তর: titleC
বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত। ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।

এছাড়াও আরব উপসাগরীয় বিশ্ববিদ্যালয়ে ২০০৭ সালে ফরাসি আরব ম্যানেজমেন্ট স্কুল নির্মিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বহিঃসংযোগ
titleC. প্রতিষ্ঠা
titleD. ক্যাম্পাস
উত্তর: titleD
প্রসঙ্গ গুচ্ছবদ্ধতায় একটি উদ্দিষ্ট শব্দের প্রতিটি সংঘটন একটি প্রসঙ্গ একমাত্রিক সারি হিসাবে প্রতিনিধিত্ব করা হয়। এই একমাত্রিক সারিগুলো পরে গুচ্ছবদ্ধভাবে দলবদ্ধ করা হয়, প্রতিটি উদ্দিষ্ট শব্দটির বিভিন্ন অর্থ প্রতিনিধিত্ব করে। এই ধরনের ধাতুগত পদ্ধতি শব্দ স্থান ধারণার উপর ভিত্তি করে নির্মিত, যা একটি একটি একমাত্রিক সারি যার আয়তন হচ্ছে শব্দ।

সঠিক অনুচ্ছেদ শিরোনাম কোনটি?
titleA. শব্দ গুচ্ছবদ্ধতা
titleB. প্রসঙ্গ গুচ্ছবদ্ধতা
titleC. পন্থা ও পদ্ধতি
titleD. সহ-ঘটন চিত্র
উত্তর: titleB
২০১৪ সালের ১৩ ই ডিসেম্বর স্টারমার লেবার পার্টির পক্ষ থেকে হলবর্ন এন্ড সেন্ট প্যানক্রাস আসনের এমপি নির্বাচিত হন। ২০১৫ সালের সাধারণ নির্বাচনে ১৭০৪৮ সংখ্যাগরিষ্ঠতা নিয়ে তিনি নির্বাচিত হন। এড মিলিব্যান্ডের অবসর গ্রহণের পর, লেবার পার্টির ২০১৫ সালের লিডারশিপ ইলেকশনের সময় অনেকানেক কর্মীরা তাকে পার্টির প্রধান হওয়ার লড়াইয়ে অবতীর্ণ হতে পরামর্শ দেন। কিন্তু, 'রাজনৈতিক অভিজ্ঞতায় ঘাটতি আছে' কারণ দর্শিয়ে স্টারমার সেটা করেননি। বরঞ্চ এই ক্যাম্পেইনের সময় তিনি এ্যান্ডি বার্নহ্যামের পক্ষে কাজ করেন।

২০১৫ সালের ১৮ ই সেপ্টেম্বর, জেরেমি করবিন তাকে ছায়া স্বরাষ্ট্রমন্ত্রী হিসেবে নিয়োগ দেন। তদন্তের ক্ষমতা বিষয়ক আইন 'ইনভেস্টিগেটরি পাওয়ার অ্যাক্ট ২০১৬' বা 'স্নুপার্স চার্টার' এর প্রতি অন্যদের দৃষ্টিভঙ্গি এবং সংবেদনশীলতা কেমন ছিল তা জরিপ করার দায়িত্ব পদাধিকারবলে স্টারমার এর উপর বর্তায়, কিন্তু এটা থেকে লেবার পার্টি নিজেদেরকে দূরে রাখে। ২০১৬ সালের ২৭ শে জুন স্টারমার ছায়া মন্ত্রীর পদে ইস্তফা দেন।

পুনরায় ২০১৬ সালে লেবার পার্টির লিডারশিপ ইলেকশনে ওয়েন স্মিথের পক্ষাবলম্বন করে জেরেমি করবিন কে সরানোর চেষ্টা করেন এবং ব্যর্থ হন।

সঠিক অনুচ্ছেদ শিরোনাম কোনটি?
titleA. ডিপিপি এর দায়িত্ব ছাড়ার পর
titleB. ডাইরেক্টর অব পাবলিক প্রসিকিউশনস (ডিপিপি)
titleC. রাজনৈতিক জীবন
titleD. প্রণীত পুস্তকসমূহ
উত্তর: titleC
"নিম্নে উল্লিখিত টেবিলে, ২০০৫ সাল পর্যন্ত ফিফা ক্লাব বিশ্ব চ্যাম্পিয়নশিপ যুগ ছিল এবং ২০০৬ সাল হতে ফিফা ক্লাব বিশ্বকাপ যুগ চলমান।"
নোট: ২০১৭ সালের ২৭শে অক্টোবর তারিখে, ফিফা প্রাতিষ্ঠানিকভাবে সকল আন্তর্মহাদেশীয় কাপ বিজয়ী ক্লাবকে ক্লাব বিশ্ব চ্যাম্পিয়ন হিসেবে স্বীকৃতি দিয়েছিল, যা ফিফা ফিফা ক্লাব বিশ্বকাপের সমান মর্যাদা।

সঠিক অনুচ্ছেদ শিরোনাম কোনটি?
titleA. বিস্তারিত
titleB. ম্যাচ
titleC. মাঠ
titleD. দল
উত্তর: titleD
তিনি বাণিজ্য বিভাগে আর.এ.পোদার কলেজ থেকে স্নাতকোত্তর ডিগ্রি অর্জন করেন এবং তিনি একজন চার্টার্ড অ্যাকাউন্ট্যান্টও। তিনি এফসিএ হয়েছিলেন - তিনি ২০০৩ সাল থেকে ভারতের চার্টার্ড অ্যাকাউন্ট্যান্টস ইনস্টিটিউটের ফেলো সদস্য। ২০০৪ সালে তিনি ভারতের চার্টার্ড অ্যাকাউন্ট্যান্টস ইনস্টিটিউট থেকে যোগ্যতাত্তোর ডিগ্রি ডিআইএসএ- তথ্য ও সিস্টেমস অডিট ডিপ্লোমা অর্জন করেন। তিনি সুর সিঙ্গার সংসদ কর্তৃক ‘শ্রীঙ্গার মণি’ উপাধিতে এবং সারা ভারতের শ্রেষ্ঠ নৃত্যশিল্পী হিসাবে ভূষিত হন। তিনি সমান নিষ্ঠার সাথে তার শিক্ষা জীবন অনুসরণ করছেন এবং মুম্বাইয়ে চার্টার্ড অ্যাকাউন্ট্যান্ট অনুশীলন করেছেন।
সঠিক অনুচ্ছেদ শিরোনাম কোনটি?
titleA. দর্শন
titleB. প্রাথমিক জীবন ও পটভূমি
titleC. নৃত্যকলায় কর্মজীবন
titleD. শিক্ষা জীবন
উত্তর: titleD
এনসাইক্লোপিডিয়া ব্রিটানিকা বিবৃত করে যে, নূতন বিমল রায়ের নির্দেশনায় সহজাত অভিনয় প্রতিভার স্ফুরণ ঘটিয়েছিলেন।

সাধনা এবং স্মিতা পাতিলের ন্যায় অভিনেত্রীরা নূতনকে অনুসরণ করেছেন। সাধনা একসময় বলেছিলেন যে, 'আমি সীমা, সুজাতা ও বন্দিনী চলচ্চিত্রে নূতনের চরিত্রে নিজেকে দেখতে পাই। পরখ এমনই এক চলচ্চিত্র যেখানে আমি প্রকৃতপক্ষেই নূতনকে অনুসরণ করেছি।' জনপ্রিয় চলচ্চিত্র নির্মাতা সঞ্জয় লীলা বনশালি তার সম্বন্ধে মন্তব্য করেন যে, তারা তার ন্যায় অন্য কোন অভিনেত্রী তৈরি করতে পারবে না। ২০১১ সালে রেডিফ.কম তাকে সর্বকালের সেরা অভিনেত্রীদের তালিকায় তৃতীয় স্থানে রাখে।

জনপ্রিয় মারাঠি লেখক ললিতা তামানে নূতনের জীবনকে ঘিরে 'নূতন - আসেন মি নাসেন মি' শিরোনামে গ্রন্থ প্রকাশ করেন। বইটিতে তিনি নূতনের জীবনের অভিজ্ঞতা, সহঃঅভিনেতা, পরিবার, বন্ধু-বান্ধবদের সাথে তার আলাপ-আলোচনার কথা তুলে ধরেছেন যা তিনি ললিতা তামানেকে বলেছিলেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. অভিনয়
titleC. ব্যক্তিগত জীবন
titleD. সম্মাননা
উত্তর: titleA
আবু হেনা মোস্তফা কামাল বাংলাদেশ শিল্পকলা একাডেমী ও বাংলা একাডেমীর মহাপরিচালক হিসেবে দায়িত্ব পালন করেছেন। ছাত্রজীবন থেকেই আবু হেনা ছিলেন সংস্কৃতিপ্রেমী। নিয়মিত লিখতেন কবিতা আর গান। স্বদেশপ্রেম, মানবপ্রেম, হৃদয়ের অন্তরঙ্গ অনুভূতি, গভীর আবেগ সব মিলিয়ে আধুনিক শিল্প চর্চার এক পরিশিলিত রূপের দেখা মেলে তার কবিতা আর গানে। ‘তুমি যে আমার কবিতা’, ‘অনেক বৃষ্টি ঝরে’, ‘নদীর মাঝি বলে’, ‘অপমানে তুমি জ্বলে উঠেছিলে সেদিন বর্ণমালা’,‘এই বাংলার হিজল তমালে’র মত অনন্য সৃষ্টি রয়েছে আবু হেনা মোস্তফা কামালের। প্রবন্ধ, সমালোচনা, গবেষণাধর্মী লেখা সাহিত্যের এই ক্ষেত্রেও ভাষা শৈলি, বক্তব্য উপস্থাপন রীতি, রসবোধ ও অনুভূতির বহিঃপ্রকাশে আবু হেনা স্বাতন্ত্র্য।



সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সাহিত্যকর্ম
titleC. জন্ম
titleD. মৃত্যু
উত্তর: titleB
সাধারণত বংশসূত্রেই অ্যালবিনিজম রোগ ব্যক্তি থেকে ব্যক্তিতে ছড়ায়। এক্ষেত্রে রিসেসিভ অ্যালীল পিতামাতা উভয়েরই থাকলে তাদের সন্তানের অ্যালবিনো হয়ার সুযোগ থাকে। পিতামাতা দুইজনের মধ্যে একজন অ্যালবিনিজমের বাহক হলে সন্তানের অ্যালবিনো হওয়ার সুযোগ কম। তবে এক্ষেত্রে সন্তানও অ্যালবিনিজমের জিনগত বাহক হয়।এক্ষেত্রে জিনগতভাবে অ্যালবিনিজম বাহক এই রোগের কোনো লক্ষণপ্রকাশ করেনা। তাই জিনগত পরীক্ষা ছাড়া একজন ব্যক্তির স্বতন্ত্রভাবে অ্যালবিনিজম রোগের বাহক কিনা তা যাচাই করা মুশকিল। নারী ও পুরুষের মাঝে অ্যালবিনিজম হওয়ার হার সমান।

অকুলার অ্যালবিনিজম এক্স-লিংকড বংশানুক্রমে বিস্তার লাভ করে। যেহেতু পুরুষদের এক্স ও ওয়াই দুই ধরনের ক্রোমোজোম থাকে অপরদিকে নারীরা দুইটি এক্স ক্রোমোজমের ধারক হয়। তাই এই ধরনের অ্যালবিনিজম নারীদের চেয়ে পুরুষদের মাঝে বেশি হতে দেখা যায়।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. কারণ
titleC. চিকিৎসা
titleD. জিনেটিক্স
উত্তর: titleD
১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুটি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার ব্রিটিশ আইনসভার সদস্য "এডওয়ার্ড এলিসের" নামে এই দ্বীপসমষ্টির নামকরণ করেন "এলিসেস গ্রুপ"। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল "রেবেকা"। ১৯৪১ সালে যুক্তরাষ্ট্রের অভিযাত্রী দলের প্রধান চার্লস উইলকিস টুভালুর তিনটি দ্বীপে ভ্রমণ করেন এবং সেখানকার আগ্রহী পর্যটকদের স্বাগতম জানান। এরপর অনেকদিন পর্যন্তই টুভালুর সাথে বহির্বিশ্বের অন্য কোন দেশের তেমন যোগাযোগ হয়নি।
ঊনবিংশ শতাব্দীর শেষদিকে যখন প্রশান্ত মহাসাগরের মাঝে বিভিন্ন দেশের অধিকারগত বিভাজন আসে তখন স্বাভাবিকভাবেই টুভালু ও পার্শ্ববর্তী দ্বীপাঞ্চলসমূহ যুক্তরাজ্যের অধিকারে আসে। ইংরেজরা ১৮৯২ সাল থেকে ১৯১৬ সাল পর্যন্ত এলিস দ্বীপপুঞ্জকে একটি প্রোটেক্টোরেট হিসেবে শাসন করে এবং এর পরে ১৯৭৪ সাল পর্যন্ত এটি ছিল গিলবার্ট এবং এলিস দ্বীপপুঞ্জ কলোনির একটি অংশ। দ্বিতীয় বিশ্বযুদ্ধের সময় এই দ্বীপগুলোতে হাজার হাজার মার্কিন সৈন্য মোতায়েন করা ছিলো। ১৯৪২ সালের অক্টোবর মাসের প্রথম দিকে মার্কিন বাহিনী ফুনাফুটি, নানুমিয়া এবং নুকুফেটাউ নামক দ্বীপগুলোতে বিমান ঘাঁটি স্থাপন করে। ১৯৭৪ সালে টুভালুর অধিবাসীরা ইংরেজদের অধীনে একটি পৃথক রাষ্ট্রের সম্মানলাভের জন্য ভোট দেয়। তাদের দাবী ছিল গিলবার্ট দ্বীপপুঞ্জ, যা স্বাধীনতা পাবার পর কিরিবাতি নামে পরিচিত হয়ে আসছিল, থেকে টুভালুকে পৃথক করে একটি পৃথক রাষ্ট্র গঠন করা হোক। এই পৃথকীকরণ শেষ পর্যন্ত সম্ভব হয়েছিলো। কিন্তু টুভালু পূর্ণ স্বাধীনতা পায় ১৯৭৮ সালে। ১৯৭৯ সালে টুভালু যুক্তরাষ্ট্রের সাথে বন্ধুত্বের নিদর্শনস্বরুপ একটি চুক্তি সম্পাদন করে। এর আগে যুক্তরাষ্ট্র তার নিয়ন্ত্রণে থাকা ৪টি দ্বীপ টুভালুর অধীনে ছেড়ে দেয় এবং সেগুলোর উপর টুভালুর প্রকৃত অধীকার মেনে নেয়।

২০০২ সালের জুলাই মাসে টুভালুতে সম্পূর্ণ নিরপেক্ষ এবং মুক্তভাবে সাধারণ নির্বাচন অনুষ্ঠিত হয়। এই ১৫ জন আইনসভার সদস্য হন যাদের মধ্যে ৫জনই ছিলেন সম্পূর্ণ নতুন। একই বছরের আগস্ট মাসে সাউফাটু সোপোআংগা দেশের প্রধানমন্ত্রী নির্বাচিত হন।

সঠিক অনুচ্ছেদ শিরোনাম কোনটি?
titleA. প্রশাসনিক অঞ্চলসমূহ
titleB. জনসংখ্যা
titleC. ইতিহাস
titleD. জলবায়ু পরিবর্তনের প্রভাব
উত্তর: titleC
১৯৯৫ সালে প্রথমবারের মতো আয়ারল্যান্ডের ক্লাব ক্রিকেটে খেলেন। পরবর্তীকালে চার মৌসুম পর পুণরায় আয়ারল্যান্ডে খেলেন। সেখানে স্ত্রী ভ্যানিসা ও দুই সন্তানের সাথে মিলিত হন। ফলে সিডনি গ্রেড ক্রিকেটে নর্থ সিডনি ক্রিকেট ক্লাবে খেলা চালিয়ে যেতে থাকেন। এ সময়েই তিনি আইরিশ পাসপোর্টের অধিকারী হন। ফলে তৎকালীন কোচ আদ্রিয়ান বিরেল আয়ারল্যান্ড দলের অন্যতম সংযোজন হিসেবে তাকে দলে অন্তর্ভুক্ত করেন। ৫ মে, ২০০৪ তারিখে সি এন্ড জি ট্রফি’র খেলায় আয়ারল্যান্ড দ্বিতীয়বারের মতো প্রথম-শ্রেণীর কাউন্টি দল সারের বিপক্ষে জয় পায়।

প্রতিযোগিতায় নর্দাম্পটনশায়ারের বিপক্ষে পরের খেলায় অংশ নেন। জুনে ওয়েস্ট ইন্ডিজের বিপক্ষে অংশ নেন তিনি। তন্মধ্যে দ্বিতীয় খেলায় আয়ারল্যান্ড জয় পায়। ঐ মাসের শেষে এমসিসি’র বিপক্ষে খেলেন। আন্তর্মহাদেশীয় কাপে নেদারল্যান্ডসের বিপক্ষে প্রথম-শ্রেণীর ক্রিকেটে তার অভিষেক হয়। এরপর ২০০৪ সালের ইউরোপীয় চ্যাম্পিয়নশীপে ও স্কটল্যান্ডের বিপক্ষে প্রথম-শ্রেণীর খেলায় অংশ নেন তিনি। উত্তর আয়ারল্যান্ড ও আয়ারল্যান্ড প্রজাতন্ত্রে যৌথভাবে অনুষ্ঠিত ২০০৫ সালের আইসিসি ট্রফিতে আয়ারল্যান্ড দলের প্রতিনিধিত্ব করে দলকে ফাইনালে উপনীত করান। কিন্তু স্কটল্যান্ডের কাছে হারলেও তার দল ২০০৭ সালের ক্রিকেট বিশ্বকাপে খেলার গৌরব অর্জন করে।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. ক্রিকেট বিশ্বকাপ
titleD. অধিনায়কত্ব
উত্তর: titleA
কিশোরগঞ্জ সদর উপজেলার ভৌগলিক অবস্থান । এই উপজেলাটির আয়তন ১৯৩.৭৩ বর্গকিলোমিটার। উত্তরে ময়মনসিংহ জেলার নান্দাইল উপজেলা ও কিশোরগঞ্জ জেলার তাড়াইল উপজেলা, দক্ষিণে পাকুন্দিয়া উপজেলা ও কটিয়াদি উপজেলা, পূর্বে করিমগঞ্জ উপজেলা এবং পশ্চিমে হোসেনপুর উপজেলা। এই উপজেলায় ২টি নদী প্রবাহিত হয়েছে, সেগুলো হল নরসুন্দা নদী ও ধলেশ্বরী নদী।

সঠিক অনুচ্ছেদ শিরোনাম কোনটি?
titleA. ভৌগোলিক সীমানা
titleB. স্থানীয় সরকার
titleC. জনসংখ্যা
titleD. অর্থনীতি
উত্তর: titleA
আন্তলিঙ্গ মানুষের সংখ্যা একে বোঝাতে ব্যবহৃত সংজ্ঞার উপর নির্ভর করে। মানবাধিকার প্রতিষ্ঠানগুলো ডাক্তারি তালিকায় আন্তলিঙ্গকে সমস্যা হিসেবে চিহ্নিতকরণের বিষয়টিকে যতদূর সম্ভব বাতিল করার দাবি জানিয়ে থাকে, তবে চিকিৎসাবিজ্ঞানে এই সংজ্ঞা এখনও ব্যবহার হচ্ছে। বর্তমানে-স্থগিত ইন্টারসেক্স সোসাইটি অব নর্থ আমেরিকার বক্তব্য এই যে:

বিশেষজ্ঞ চিকিৎসায়, নবজাতকের লিঙ্গ (নারী বা পুরুষ) নিশ্চিত করতে সার্জারি করা হতে পারে। মানবাধিকার সংস্থার নজরদারির কারণে এই বিষয়টি সমালোচিত হয়ে থাকে।

ব্ল্যাকলেস, ফস্টো-স্টারলিং এট অল. এর মতানুযায়ী, ১.৭ শতাংশ মানুষের জন্ম হয় আন্তঃলিঙ্গ হিসেবে। লিওনার্ড স্যাক্সের মতে, "আন্তলিঙ্গকে ঐ সকল শর্তে সীমাবদ্ধ রাখা উচিত যেগুলোতে ক্রোমোজোমের সেক্সের সঙ্গে ফিনোটাইপীয় সেক্সের কোন সঙ্গতি নেই, অথবা যার ফিনোটাইপ পুরুষ বা মহিলা হিসেবে চিহ্নিত করা সম্ভব নয়।", যা প্রায় ০.০১৮%। এই সংজ্ঞায় ক্লাইনফেল্টার সিনড্রোম এবং অন্যান্য অনেক বৈচিত্র্যকে বাদ দেয়া হয়েছে।

সঠিক অনুচ্ছেদ শিরোনাম কোনটি?
titleA. হিন্দুধর্ম
titleB. কারণ
titleC. ইসলাম
titleD. জনসংখ্যার পরিসংখ্যান
উত্তর: titleD
তার ভাইপো জ্যাক বল ইংল্যান্ডের পক্ষে টেস্ট ক্রিকেটে অংশ নিয়েছিলেন। ১৯৭৬ থেকে ১৯৯৫ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছিলেন তিনি।

খেলোয়াড়ী জীবনের স্বর্ণালী সময়ে শীর্ষস্থানীয় উইকেট-রক্ষক হিসেবে পরিচিত ছিলেন। কিন্তু ব্যাটিংয়ে তেমন উন্নতি ঘটাতে পারেননি। বিখ্যাত ক্রিকেট লেখক কলিন বেটম্যান মন্তব্য করেন যে, উইকেট-রক্ষক হিসেবে ব্রুস ফ্রেঞ্চ তার দক্ষতার চূড়ান্ত পর্যায়ে উপনীত হয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. বিতর্কিত ভূমিকা
titleD. কাউন্টি ক্রিকেট
উত্তর: titleD
বাংলাদেশের অন্যান্য এলাকার মত পীরগঞ্জ উপজেলাতেও আঞ্চলিক ভাষার ঐতিহ্য রয়েছে। এই অঞ্চলের আঞ্চলিক ভাষা এলাকার মানুষের ভাব বিনিময়ের অকৃত্রিম মাধ্যম। আঞ্চলিক বাংলা ভাষার পাশাপাশি শিক্ষিত, অর্ধশিক্ষিত, অশিক্ষিত সমাজে শুদ্ধ বাংলা চর্চাও রয়েছে।

পীরগঞ্জের আঞ্চলিক ভাষায় রয়েছে সাধু ভাষার ক্রিয়াপদের একত্র উচ্চারণ কৌশল, উর্দু, হিন্দি, অসমিয়, উড়িয়া, নেপালী শব্দের সরাসরি বা কিছুটা বিকৃত উচ্চারণ। ফলে পীরগঞ্জের আঞ্চলিক ভাষা দেশের অন্যান্য আঞ্চলিক ভাষা থেকে ভিন্নতা পেয়েছে। এই উপজেলায় রয়েছে বিভিন্ন আদিবাসীর বসবাস।

উপজেলার পাড়িয়া, মল্লিকপুর, করনাই, বড়বাড়ি, দস্তমপুর, বৈরচুনা, চক-বাসুদেবপুরসহ আরও বেশকিছু জায়গায় আদিবাসি সাঁওতালরা বসবাস করে। তারা সাঁওতালি ভাষায় কথা বলে। এছাড়াও এখানে কিছু সংখ্যক ওঁড়াও, মুন্ডা ও মুসোহর আদিবাসী রয়েছে। তারা তাদের নিজ নিজ ভাষায় কথা বলে।

আবহমানকাল ধরে মুসলিম, হিন্দু, বৌদ্ধ, খৃস্টান, আদিবাসী ও অন্যান্য ধর্মাবলম্বীদের সহাবস্থানে এই অঞ্চলে অর্পূব এক সাম্প্রদায়িক সম্প্রীতি ও সংস্কৃতি বিরাজ করছে। তবে অন্যান্য অঞ্চলের মত এই অঞ্চলের মানুষের মধ্যেও আচার-ব্যবহার, অভ্যাস, রীতিনীতি, চলাফেরা, ধ্যান-ধারনায় ভিন্নতা লক্ষ্য করা যায়।

সঠিক অনুচ্ছেদ শিরোনাম কোনটি?
titleA. ভাষা
titleB. কৃষি
titleC. নদীসমূহ
titleD. ক্রীড়াঙ্গন
উত্তর: titleA
পল করিন্থের চার্চের লোকেদের কাছে "εὐαγγέλιον" (সুসমাচার) শব্দটি প্রথম ব্যবহার করে বলেছিলেন, "বন্ধুগণ, আমি যে সুসমাচার তোমাদের কাছে প্রচার করছি, যা তোমরা গ্রহণ করেছ এবং যার উপরে তোমরা প্রতিষ্ঠিত হয়েছ, তার কথাই আমি তোমাদের স্মরণ করিয়ে দিতে চাই।" সাহিত্যের একটি বর্গ হিসেবে "গসপেল" কথাটির প্রথম প্রয়োগ ঘটেছিল দ্বিতীয় শতাব্দীতে। জাস্টিন মার্টায়ার (১৫৫ খ্রিষ্টাব্দ) তার "অ্যাপোলজি"-তে লিখেছিলেন, "...প্রেরিতেরা তাঁদের স্মৃতিকথায় যা লিখেছিলেন, তা গসপেল নামে পরিচিত।"

সাধারণত, প্রাচীন খ্রিস্টীয় সাহিত্যে "গসপেল" ছিল একটি বিশেষ বর্গের নাম। যেগুলি শাস্ত্রীয় সুসমাচারের মর্যাদা পায়নি, সেগুলিও প্রাচীন খ্রিস্টধর্মের যুগে প্রচলিত ছিল। টমাসলিখিত সুসমাচার সহ এইরকম অনেকগুলি গসপেলেই সুসমাচারের পরিচিত কাঠামোটি দেখা যায় না।

সঠিক অনুচ্ছেদ শিরোনাম কোনটি?
titleA. ব্যবহার
titleB. প্রাথমিক বিবরণ
titleC. ব্যুৎপত্তি
titleD. আরও পড়ুন
উত্তর: titleA
ল্যাঙ্কাশায়ারের বিপক্ষে এরিক রোয়ান ও উইকেট-রক্ষক জন ওয়েট ধীরগতিতে রান সংগ্রহের প্রেক্ষিতে ঘেরাও হন। শান্ত না হওয়া পর্যন্ত তারা উইকেটে অবস্থান করতে বাধ্য হন। পরে প্যাভিলিয়নে প্রত্যাবর্তনের পর রোয়ান তর্ক-বিতর্কে জড়িয়ে পড়েন।

৪০ বছরের নিচে অবস্থান করেও রোয়ান বেশ ভালো অবস্থানে ছিলেন। ১৯৫২-৫৩ মৌসুমে দক্ষিণ আফ্রিকা দল থেকে বাদ পড়েন যা বেশ বিস্ময়কর ছিল।

সঠিক অনুচ্ছেদ শিরোনাম কোনটি?
titleA. অস্ট্রেলিয়ার মুখোমুখি
titleB. বিতর্ক
titleC. অর্জনসমূহ
titleD. খেলোয়াড়ী জীবন
উত্তর: titleB
এই বিশাল পরিমাণ কয়লার অপব্যবহার সমস্ত মহল থেকে আলোচনা জন্ম নেয়।

বিদ্যুৎ, জ্বালানি ও খনিজ সম্পদ প্রতিমন্ত্রী জনাব নসরুল হামিদ এমপি অভিযোগ করেছেন যে "পুরো বড়পুকুরিয়া খনি কর্মীরা" এই দুর্নীতির সাথে জড়িত ছিল। 

বাংলাদেশের বৃহত্তম বিরোধী দল বাংলাদেশ জাতীয়তাবাদী দলটির জাতীয় স্থায়ী কমিটির সদস্য ব্যারিস্টার মওদুদ আহমদ বড়পুকুরিয়া থেকে বিপুল পরিমাণ কয়লা নিখোঁজ হওয়ার বিষয়টি আওয়ামী লীগ সরকারের 'বৃহত্তম কলঙ্ক' বলে অভিহিত করেছেন। 

ট্রান্সপারেন্সি ইন্টারন্যাশনাল বাংলাদেশ (টিআইবি) বাংলাদেশ পরিবেশ আইনজীবি সমিতি (বেইলা) এর সাথে এই কেলেঙ্কার তদন্ত এবং দোষীদের শাস্তি নিশ্চিত করতে একটি নিরপেক্ষ ও গ্রহণযোগ্য কমিটি গঠনের জন্য বলেছে। 

সঠিক অনুচ্ছেদ শিরোনাম কোনটি?
titleA. দুর্নীতির প্রকাশ
titleB. ফলাফল
titleC. সমালোচনা
titleD. প্রতিক্রিয়া
উত্তর: titleC
সম্রাট হুমায়ুনের আমলে বৈরাম খাঁ ছিলেন সম্রাটের এক বিশ্বস্ত সহচর। হুমায়ুনের আমলে তিনি মোহরাদারের পদ অলঙ্কৃত করেন। এ সময় মোগল সেনাপতি হিসেবে বৈরাম খাঁ বেনারস, গুজরাট, বাংলা প্রভৃতি জায়গায় সফল অভিযান পরিচালনা করেন। শের শাহ সুরির সাথে যুদ্ধে পরাজয়ের মাধ্যমে মোগল সাম্রাজ্যের পতনের সময়েও বৈরাম খাঁ সম্রাটকে ছেড়ে যাননি। পরাজিত হয়ে সম্রাট হুমায়ুন যখন পারস্যে নির্বাসিত ছিলেন, তখন তার একনিষ্ঠ সহচর হিসেবে ছিলেন বৈরাম খাঁ। মোগল সাম্রাজ্য পুনরুদ্ধারের জন্য সম্রাটকে তিনি প্রতিনিয়ত উদ্বুদ্ধ করে গেছেন। সম্রাটের নির্দেশে বিশ্বস্ত সেনাপতি হিসেবে বৈরাম খাঁ কান্দাহার পুনরুদ্ধার করে গেছেন।

পরবর্তীতে স্থায়ী মোগল সাম্রাজ্য পুনঃনির্মাণে সাহসী এবং গুরুত্বপূর্ণ ভূমিকা পালন করেন তিনি। সম্রাট হুমায়ুন বৈরাম খাঁ’র কর্মদক্ষতা, পান্ডিত্য, বিচক্ষণতা আর আনুগত্যে খুবই প্রসন্ন ছিলেন। তিনি বৈরাম খাঁকে তার মন্ত্রিসভার সবচেয়ে নির্ভরযোগ্য অনুসারী হিসেবে গণ্য করতেন। আর সে কারণেই তিনি তার এই বিশ্বস্ত সেনাপতিকে সর্বোচ্চ সম্মান ‘খান-ই-খানান’ যার অর্থ ‘রাজাদের রাজা’ সম্মানে ভূষিত করেন।

হুমায়ুনকে দিল্লীর মসনদে পুনরায় আরোহণে অত্যন্ত গুরুত্বপূর্ণ ভূমিকা পালন করেন বৈরাম খাঁ। হুমায়ূনের শাসনামলে বৈরাম খাঁ তার ওপর অর্পিত দায়িত্ব অত্যন্ত নিষ্ঠার সাথে পালন করেন। তিনি সবসময় সম্রাটকে সবধরনের ঝামেলা থেকে মুক্ত রাখতে সচেষ্ট থাকতেন। হুমায়ুনও তাই বৈরাম খাঁকে খুবই পছন্দ করতেন। মিত্রতার বন্ধনে আবদ্ধ করার জন্য তাই মোগল পরিবারেররই এক কন্যার সাথে বৈরাম খাঁ’র বিয়ে দেন তিনি।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন
titleC. হুমায়ুন-বৈরাম খান সম্পর্ক
titleD. বৈরাম খাঁ‘র কর্মজীবনের শুরু
উত্তর: titleC